|  |  |
| --- | --- |
| Projekto vykdytojas / Project executive: UAB „Litoplast“  Įmonės kodas / Company code: 302416349  Adresas / Address: Gudžionių g. 6, LT-55462 Jonava  Telefono nr. / Telephone Nr., +370 37 215141  El. paštas / E-mail address: info@bpp.lt |  |

**AUTOMATIZUOTOS PET ruošinių gamybos įrangos PIRKIMO SĄLYGOS**

**BENDROSIOS NUOSTATOS**

1. UAB Litoplast (toliau – Pirkėjas) įgyvendindama projektą „Skaitmeninių technologijų diegimas UAB „Litoplast““ (Nr. 03.3.1-LVPA-K-854-01-0107), bendrai finansuojamą Europos Sąjungos fondų investicijų veiksmų programos ir LR biudžeto lėšomis, numato įsigyti: **automatizuotą PET ruošinių gamybos įrangą.**
2. Pirkimas vykdomas vadovaujantis Projektų administravimo ir finansavimo taisyklėmis, patvirtintomis Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo”, Lietuvos Respublikos civiliniu kodeksu (Žin., 2000, Nr. 74-2262) (toliau – Civilinis kodeksas), kitais teisės aktais bei šiomis pirkimo sąlygomis.
3. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusios pranešimus: Giedrius Undraitis, Tel. +370 37 215141, elektroninio pašto adresas: info@bpp.lt
4. Skelbimas apie pirkimą̨ (toliau – Skelbimas) paskelbtas Europos Sąjungos struktūrinės paramos svetainėje adresu www.esinvesticijos.lt, ir įmonės internetinėje svetainėje 2019-09-06.
5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų.
6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461 punkte nustatyta tvarka.

**PIRKIMO OBJEKTAS**

1. Automatizuota PET ruošinių gamybos liniją (toliau – Įranga), kuri lesi įmonei gaminti itin lengvus 8-20g PET ruošinius buteliams gaminti.
2. Įranga privalo atitikti reikalavimus, pateiktus techninėje užduotyje (Priedas Nr. 1).
3. Šis pirkimas į dalis neskirstomas, todėl pasiūlymas turi būti pateiktas visam nurodytam Įrangos komplektui.
4. Įranga turi būti pristatyta per 30 mėn nuo sutarties pasirašymo ir išankstinio mokėjimo gavimo. Pristatymo terminas gali būti pratęstas ne ilgiau nei 6 mėnesiams jei Įrangos tiekėjas raštiškai kreipiasi į Pirkėją dėl termino pratęsimo ir nurodo pagrįstas to prašymo priežastis.

**REIKALAVIMAI TEIKĖJAMS**

1. Tiekėjai, ketinantys dalyvauti pirkime, privalo pateikti:

|  |  |  |
| --- | --- | --- |
| ***Eil. Nr.*** | ***Kvalifikacijos reikalavimai*** | ***Kvalifikacijos reikalavimus įrodantys dokumentai*** |
| **Bendrieji tiekėjų kvalifikacijos reikalavimai** | | |
| 11.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Valstybės įmonės Registrų centro dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo.  Jeigu tiekėjas yra fizinis asmuo, registruotas Lietuvos Respublikoje, jis pateikia Valstybės įmonės Registrų centro išduotą išrašą ar šios įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra.  Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą. |
| 11.2 | Tiekėjas turi būti įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 Eur. | Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis.  Lietuvos Respublikoje registruotas tiekėjas, kuris yra juridinis asmuo dokumento pateikti neprivalo – informaciją apie jo turimus įsipareigojimus tikrinama viešai prieinamuose šaltiniuose: http://draudejai.sodra.lt/draudeju\_viesi\_duomenys/ ; http://www.vmi.lt/cms/asmenys-laiku-vykdantys-mokestinius-isipareigojimus-/-turintys-mokestine-nepriemoka.  Lietuvos Respublikoje registruotas tiekėjas, kuris yra fizinis asmuo, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Tiekėjas, kuris yra kitos valstybės fizinis ar juridinis asmuo, pateikia šalies, kurioje jis registruotas, kompetentingos valstybės institucijos pažymą/dokumentą. |
| **Ekonominės ir finansinės būklės, techninio ir profesinio pajėgumo reikalavimai** | | |
| 11.3 | Tiekėjas per pastaruosius 3 metus arba per laiką nuo įregistravimo dienos (jeigu tiekėjas vykdė veiklą trumpiau kaip 3 metus) vykdė automatizuotų gamybos linijų įrangos pardavimą/usir pilnai įvykdė bent vieną sutartį, kurios/ių bendra vertė ne mažesnė kaip 30 proc. teikiamo pasiūlymo vertės. | 1. Tiekėjo vadovo ar jo įgalioto asmens pasirašytas įvykdytų sutarčių laisvos formos sąrašas, nurodant:  1.1. užsakovą;  1.2. įvykdytos sutarties vertę;  1.3. sudarymo ir/arba įvykdymo datas;  1.4. kontaktinį asmenį.  2. Įrangos tiekėjas, jeigu nėra teikiamos įrangos gamintojas turi turėti ir su pirkimo dokumentais pateikti Įrangos gamintojo išduotą atstovavimo dokumentą ar sutartį, suteikiantį teisę Įrangą platinti, montuoti ir paleisti, atlikti garantinį, pogarantinį remontą bei planinį aptarnavimą.  3. Siūlomas įrangos gamintojas turi turėti ne mažesnę nei 3 metų siūlomos įrangos gamybos patirtį. Turi būti pateikiama gamintojo deklaracija, kad jis įrangą gamina ne mažiau kaip 3 metus. Taip pat pateikiamas gaminamos įrangos (įrangos modelių) sąrašas, kuriame nurodomi metai, kada gamintojas pagamino įrangą (siūlomo modelio paleidimo į rinką metai turi būti ne ankstesni kaip 2016 m. ir turi būti pateikti tai patvirtinantys dokumentai). |

1. Tuo atveju, kai Tiekėjas numato Subtiekėją pasitelkti veiklai, kurios atlikimui reikalingi atitinkami atestatai, licencijos, leidimai ar kiti panašaus pobūdžio dokumentai, arba nurodytą veiklą numato atlikti vienas iš ūkio subjektų, kurių pajėgumais remiasi Tiekėjas, nurodytus reikalavimus kvalifikacijai privalo atitikti atitinkamai Subtiekėjas arba tas ūkio subjektas, kurio pajėgumais remiasi Tiekėjas, ir kuris vykdys konkrečią veiklą.

**PASIŪLYMŲ RENGIMAS, PATEIKIMAS, KEITIMAS**

1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties vykdymui.
2. Pasiūlymas turi būti parengtas užpildant Priedą Nr. 2, pasirašytas (tinkama pasirašytas ir nuskenuotas dokumentas arba dokumentas pasirašytas elektroniniu parašu) ir pateiktas elektroniniu paštu: info@bpp.lt. Pasiūlymuose nurodomų prekių kainos pateikiamos eurais (€) be PVM ir su PVM.
3. Pasiūlymo kalba – lietuvių.
4. Pasiūlymas turi būti pateiktas iki **2019-09-16, 09:00 val.** Lietuvos laiku. Vėliau gauti pasiūlymai nebus priimami ir vertinami.
5. Pasiūlymuose nurodoma galutinė kaina su visais taikomais mokesčiais. Kaina pateikiama eurais. Ji turi būti išreikšta ir apskaičiuota taip, kaip nurodyta priede Nr. 2. Apskaičiuojant kainą turi būti atsižvelgta į šių konkurso sąlygų priede Nr. 1 nurodytą prekių apimtį. Su pasiūlymu tiekėjas turi pateikti detalizuotą įrangos pasiūlymą, kuriame turi būti nurodyta, kad siūloma Įranga atitinka techninėje užduotyje nurodytus reikalavimus.
6. Tiekėjas gali pateikti tik vieną pasiūlymą.
7. Pasiūlymas turi galioti ne trumpiau nei 90 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja 90 dienų nuo pirkimo dokumentuose nurodytos pasiūlymų teikimo pabaigos datos. Pirkėjas gali paprašyti pratęsti pasiūlymo galiojimo terminą.
8. Pasiūlymo forma turi būti pateikiama lietuvių kalba, kiti dokumentai gali būti pateikiami lietuvių arba anglų kalbomis.
9. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
10. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas.
11. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
12. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.

**KONKURSO SĄLYGŲ PAAIŠKINIMAS IR PATIKSLINIMAS**

1. Pirkėjas atsako į kiekvieną tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos.
2. Pirkėjas turi bet kurioje pirkimo stadijoje iki pirkimo sutarties sudarymo nutraukti pirkimą, keisti ir/ar tikslinti pirkimo sąlygas suteikiant papildomą terminą pasiūlymams pateikti, sustabdyti pirkimą.
3. Pirkėjas nerengs susitikimų su tiekėjais dėl pirkimo dokumentų paaiškinimo.

**PASIŪLYMŲ NAGRINĖJIMAS IR VERTINIMAS**

1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
2. Iškilus klausimams dėl pasiūlymo turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
3. Vertinimo kriterijus – mažiausia kaina. Pasiūlymuose nurodytos kainos bus vertinamos eurais be PVM.
4. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.

**PASIŪLYMŲ ATMETIMO PRIEŽASTYS**

1. Komisija atmeta pasiūlymą jeigu:
   1. Pasiūlymas neatitiko konkurso sąlygose nustatytų reikalavimų arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
   2. Buvo pasiūlyta neįprastai maža / didelė / viršijanti tiekėjo numatytą pirkimo biudžetą kaina ir tiekėjas nepateikė raštiško kainos sudėtinių dalių pagrindimo ar kitaip nepagrindė kainos;
   3. Tiekėjo pateiktas pasiūlymas galioja trumpiau, nei nustatyta pirkimo sąlygose;
   4. Tiekėjas pateikė melagingą informaciją;
   5. Tiekėjas pateikė daugiau nei vieną pasiūlymą (atmetami visi tiekėjo pasiūlymai).
2. Derybos vykdomos nebus.

**SPRENDIMAS DĖL LAIMĖTOJO NUSTATYMO**

1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Pirmuoju pasiūlymų eilėje nurodomas tiekėjas, kuris pasiūlė mažiausią kainą. Jeigu kelių pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kuris pateikė pasiūlymą anksčiau.
2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia ją pasirašyti.
4. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki nurodyto laiko neatvyksta sudaryti pirkimo sutarties, laikoma, kad jis atsisakė sudaryti pirkimo sutartį. Tuo atveju pirkėjas siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

**PIRKIMO SUTARTIES SĄLYGOS**

1. Pirkimo sutartis pasirašoma su laimėjusį pasiūlymą pateikusiu tiekėju.
2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir sąlygos, taip pat pirkimą vykdančios organizacijos pirkimo pradžioje nustatytos pirkimo sąlygos.
3. Atsiskaitymo tvarka:
   1. 15 proc. bendros sumos avansas/išankstinis mokėjimas banko pavedimu užsakymo patvirtinimui per 10 dienų nuo sutarties pasirašymo;
   2. 65 proc. bendros sumos prieš išsiunčiant prekes į užsakovo patalpas.
   3. 20 proc. bendros sumos po įrangos surinkimo, patikrinimo, testavimo, tik patvirtinus ir pasirašius priėmimo-perdavimo aktą abiems pusėms. Tiekėjas savo lėšomis paleidžia įrangą veikti. Priėmimo-perdavimo aktas pasirašomas po 60 kalendorinių dienų nepertraukiamo įrangos darbo.
4. Pirkėjas sumoka už Įrangą pagal tiekėjo išrašytas sąskaitas faktūras.

**BAIGIAMOSIOS NUOSTATOS**

1. Tiekėjams pasiūlymo rengimo ir dalyvavimo konkurse išlaidos neatlyginamos.
2. Gauta informacija bus saugoma ir naudojama tik pirkimo procedūroms vykdyti.

Priedas Nr. 1

**AUTOMATIZUOTOS PET ruošinių gamybos įrangos TECHNINĖ UŽDUOTIS**

|  |
| --- |
| **Įrangos montavimo / pristatymo vieta** |
| Gudžionių g. 6, Jonava |
| **Detali specifikacija** |
| **Automatizuota PET ruošinių gamybos linija:**   * Įranga pilnai suderinama ir atitinka „Industry 4.0“ standartą arba lygiavertį standartą. * Gamybos linija yra pilnai automatizuota ir naujausių skaitmeninimo technologijų panaudojimas šiame įrenginyje įgalina šį įrengimą panaudojant mažiaus žaliavos pagaminti tinkamą, mažai sveriantį, PET butelio ruošinį. * Siūloma įranga gamybos linija pilnai atitinka reikalavimus automatizavimo technologijos pramonei, vertikalios integracijos sprendimams ir šiuos įrengimus būtų galima sujungti į informacinį komutavimo tinklą; * Gamybos įranga yra su integruotomis skaitmeninimo technologijomis. * Numatomi įrengimai yra automatiniai ir kaupia visus su gamybos procesais susijusius technologinius duomenis; * Nauja gamybos linija yra pilnai automatizuota, valdoma per išorinį valdymo pultą, kuris aprūpintas ekranu ir klaviatūra. * Įrenginio operatorius gali pasirinkti norimo stebėti įrenginio proceso langą arba stebėti ir valdyti visą įrenginį kai jis atvaizduojamas viename ekrane pilnai. * Įrenginys veikia per valdiklius, kurie signalus gauna iš įvairių procese sumontuotų sensorių. * PET įpurškimo sistema, įskaitant pilną ruošinio apdorojimo sistemą su ištraukimo, perdavimo ir aušinimo bloku, įskaitant oro sausinimo sistemą; * Įtraukiamas atsarginių dalių rinkinys; * Pagamina ne mažiau kaip 8640 vnt. ruošinių/val., skirta ruošiniams ne mažesniems kaip 0,5 litro talpos; * PET dervos džiovintuvas su garintuvu ir siurbliu, talpa iki 560 kg / val; * Oro sausinimo sistema; * Spalvų maišymo įrenginys (prijungiamas arba integruojamas); * Konvejerinė Sistema gaminių perdavimui; * Modelis paleistas į rinką ne anksčiau kaip 2016 m. (turi būti pridedami tai pagrindžiantys dokumentai). |
| **Kiti reikalavimai** |
| - Įranga turi būti pagaminta pagal galiojančias saugaus darbo normas ir taisykles bei atitikti mašinų ir įrenginių CE sertifikatus.  - Visi su tiekiama Įrenga susiję dokumentai pateikiami užsakovui lietuvių arba anglų kalba.  - Įrenginys turi būti pristatytas per 30 mėn. nuo sutarties pasirašymo ir išankstinio mokėjimo gavimo. Pristatymo terminas gali būti pratęstas ne ilgiau nei 6 mėnesiams, jei Įrenginio tiekėjas raštiškai kreipiasi į Pirkėją dėl termino pratęsimo ir nurodo pagrįstas to prašymo priežastis.  - Įrangai turi būti suteikiama bendra ne trumpesnė kaip 12 (dvylikos) mėnesių garantija. Garantija įsigalioja įrangą paleidus ir užsakovui priėmus į eksploataciją bei tai patvirtinus priėmimo-perdavimo aktu, kurį pasirašo abi šalys. |

**Priedas Nr. 2**

**PASIŪLYMAS**

**DĖL automatizuotos PET ruošinių gamybos įrangos PIRKIMO**

|  |
| --- |
| 20 - - . |
| (*data*) |
|  |
| *(vieta)* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Juridinio asmens |  |
| PVM mokėtojo kodas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame 2019 m. rugsėjo 6 dieną svetainėje www.esinvesticijos.lt;

2) kituose pirkimo dokumentuose (jų paaiškinimuose, papildymuose)

2. Mes siūlome Automatizuotą PET ruošinių gamybos įrangą:

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Įrangos pavadinimas** | **Kiekis** | **Vnt.** | **Vieneto kaina EUR (be PVM** | **Vieneto kaina EUR (su PVM** | **Viso suma EUR (be PVM** | **Viso suma EUR (su PVM)** |
| **1** | **2** | **3** | **4** | **5** | **6** | **7** | **8** |
| 1. | Automatizuota PET ruošinių gamybos linija | 1 | Vnt. |  |  |  |  |
| Viso bendra pasiūlymo suma: | | | | | |  |  |

Bendra pasiūlymo kaina be PVM – \_\_\_\_\_\_\_\_\_\_\_\_\_\_\_ Eur *(suma žodžiais)*.

3. Siūloma įranga ir jos savybės visiškai atitinka pirkimo dokumentuose nurodytus reikalavimus. Detalizuojame pateiktoje lentelėje:

|  |  |  |
| --- | --- | --- |
| **Eil. Nr.** | **Prekių techniniai rodikliai** | **Siūlomos prekės techninių rodiklių reikšmės (*įrašyti konkrečias reikšmes ties kiekvienu techniniu rodikliu, kurios turi atitikti visas reikalaujamas reikšmes*)** |
| **1.** | **Automatizuota PET ruošinių gamybos linija:**   * Įranga pilnai suderinama ir atitinka „Industry 4.0“ standartą arba lygiavertį standartą. * Gamybos linija yra pilnai automatizuota ir naujausių skaitmeninimo technologijų panaudojimas šiame įrenginyje įgalina šį įrengimą panaudojant mažiaus žaliavos pagaminti tinkamą, mažai sveriantį, PET butelio ruošinį. * Siūloma įranga gamybos linija pilnai atitinka reikalavimus automatizavimo technologijos pramonei, vertikalios integracijos sprendimams ir šiuos įrengimus būtų galima sujungti į informacinį komutavimo tinklą; * Gamybos įranga yra su integruotomis skaitmeninimo technologijomis. * Numatomi įrengimai yra automatiniai ir kaupia visus su gamybos procesais susijusius technologinius duomenis; * Nauja gamybos linija yra pilnai automatizuota, valdoma per išorinį valdymo pultą, kuris aprūpintas ekranu ir klaviatūra. * Įrenginio operatorius gali pasirinkti norimo stebėti įrenginio proceso langą arba stebėti ir valdyti visą įrenginį kai jis atvaizduojamas viename ekrane pilnai. * Įrenginys veikia per valdiklius, kurie signalus gauna iš įvairių procese sumontuotų sensorių. * PET įpurškimo sistema, įskaitant pilną ruošinio apdorojimo sistemą su ištraukimo, perdavimo ir aušinimo bloku, įskaitant oro sausinimo sistemą; * Įtraukiamas atsarginių dalių rinkinys; * Pagamina ne mažiau kaip 8640 vnt. ruošinių/val., skirta ruošiniams ne mažesniems kaip 0,5 litro talpos; * PET dervos džiovintuvas su garintuvu ir siurbliu, talpa iki 560 kg / val; * Oro sausinimo sistema; * Spalvų maišymo įrenginys (prijungiamas arba integruojamas); * Konvejerinė Sistema gaminių perdavimui; * Modelis paleistas į rinką ne anksčiau kaip 2016 m. (turi būti pridedami tai pagrindžiantys dokumentai). |  |
| **Kiti reikalavimai** | | |
| 2. | - Įranga turi būti pagaminta pagal galiojančias saugaus darbo normas ir taisykles bei atitikti mašinų ir įrenginių CE sertifikatus.    - Visi su tiekiama Įrenga susiję dokumentai pateikiami užsakovui lietuvių arba anglų kalba.    - Įrenginys turi būti pristatytas per 30 mėn. nuo sutarties pasirašymo ir išankstinio mokėjimo gavimo. Pristatymo terminas gali būti pratęstas ne ilgiau nei 6 mėnesiams, jei Įrenginio tiekėjas raštiškai kreipiasi į Pirkėją dėl termino pratęsimo ir nurodo pagrįstas to prašymo priežastis.    - Įrangai turi būti suteikiama bendra ne trumpesnė kaip 12 (dvylikos) mėnesių garantija. Garantija įsigalioja įrangą paleidus ir užsakovui priėmus į eksploataciją bei tai patvirtinus priėmimo-perdavimo aktu, kurį pasirašo abi šalys. |  |

4. Kartu su pasiūlymu pateikiami šie dokumentai

|  |  |  |
| --- | --- | --- |
| **Eil. Nr.** | **Pateikto dokumento pavadinimas** | **Dokumento puslapių skaičius** |
|  |  |  |
|  |  |  |

5. Vykdydami sutartį pasitelksime šiuos subtiekėjus (subrangovus)\*:

|  |  |  |  |
| --- | --- | --- | --- |
| **Eil. Nr.** | **Subtiekėjo (subrangovo) pavadinimas** | **Prekės/ paslaugos/ darbai, kuriuos numatoma perduoti subtiekėjui**  **(subrangovui)** | **Pirkimo dalis (dalis procentais), kuriai atlikti bus pasitelkiamas subtiekėjas (subrangovas)** |
| **1** |  |  |  |
| **2** |  |  |  |
| **3** |  |  |  |

*\* Pildyti tuomet, jei sutarties vykdymui bus pasitelkiami subtiekėjai (subrangovai)*

6. Šiame pasiūlyme pateikta konfidenciali informacija:

|  |  |
| --- | --- |
| **Eil. Nr.** | **Pateikto dokumento pavadinimas /dokumento dalis** |
| 1 |  |
| 2 |  |
| 3 |  |

*\* Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba kad visas pasiūlymas yra konfidencialus.*

7. Pasiūlymas galioja iki 2019 m. \_\_\_\_\_\_ d. imtinai.

8. Pateikdami dokumentų skaitmenines kopijas ir pasiūlymą pasirašydami saugiu elektroniniu parašu deklaruojame, kad kopijos yra tikros.

9. Patvirtiname, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvių.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *Parašas* |  | *Vardas Pavardė* |

 Priedas Nr. 3

**ĮRANGOS PIRKIMO-PARDAVIMO SUTARTIS**

2019 m. \_\_\_\_\_\_\_\_\_\_\_\_\_\_\_\_ d. Nr.

Ši paslaugų pirkimo-pardavimo sutartis sudaryta tarp **UAB**, atstovaujamos direktoriaus, veikiančio pagal organizacijos įstatus, toliau vadinamos **Užsakovu**, ir **UAB,** atstovaujamos direktoriaus, veikiančio pagal įmonės įstatus, toliau vadinamos **Pardavėjas.**

Toliau Užsakovas ir Pardavėjas kartu vadinami Šalimis, o kiekvienas atskirai – Šalimi.Šalys susitarė ir sudarė šią įrangos pirkimo-pardavimo sutartį (toliau – Sutartis):

**I. Sutarties objektas ir bendrosios sąlygos**

1. Pardavėjas įsipareigoja pagal šioje Sutartyje numatytas sąlygas, pateiktą laimėjusį pasiūlymą, parduoti Užsakovui prekes projektui „Skaitmeninių technologijų diegimas UAB „Litoplast““ (Nr. 03.3.1-LVPA-K-854-01-0107) (toliau – Projektas) įgyvendinti.
2. Prekes sudaro šie įrenginiai:
   1. Automatizuota PET ruošinių gamybos linija - \_\_\_\_\_\_\_\_\_\_\_\_\_\_\_\_\_\_\_\_ Eur be PVM;
3. Visa perkamų prekių kaina \_\_\_\_\_\_\_\_\_\_\_\_\_\_\_\_\_\_\_\_ Eur be PVM, \_\_\_\_\_\_\_\_\_\_\_\_\_\_\_\_\_\_\_\_ Eur su PVM.
4. Šalys įsipareigoja tinkamai vykdyti kitus šioje Sutartyje numatytus įsipareigojimus.

**II. Prievolių atlikimo terminai**

1. Įranga pilna apimtimi pagal technines specifikacijas turi būti pristatyta per 30 mėn. nuo sutarties pasirašymo ir išankstinio mokėjimo gavimo. Pristatymo terminas gali būti pratęstas ne ilgiau nei 6 mėnesiams, jei Įrenginio tiekėjas raštiškai kreipiasi į Pirkėją dėl termino pratęsimo ir nurodo pagrįstas to prašymo priežastis.
2. Atsiskaitymas už prekes turi būti atliktas pagal žemiau nurodytą tvarką ir gali būti keičiamas tik atskiru rašytiniu susitarimu.

**III. Pardavėjo pareigos ir teisės**

* 1. Pardavėjas įsipareigoja:
  2. Laikytis visų Užsakovo šalyje galiojančių įstatymų ir kitų teisės aktų nuostatų ir užtikrinti, kad jo ekspertai, jų pavaldiniai ir vietoje samdomi darbuotojai jų laikytųsi.
  3. Vykdyti teisėtus Užsakovo nurodymus. Jei pardavėjas mano, kad Užsakovo nurodymai viršija Sutarties reikalavimus, jis apie tai praneša Užsakovui per 5 (penkias) kalendorines dienas nuo tokio nurodymo gavimo dienos.
  4. Skirti savo atstovą (konsultantą), atsakingą už prekes, kuris užtikrina Pardavėjo pareigų ir atsakomybių vykdymą.
  5. Užsakovas pastabas prekėms parengia per 3 (tris) darbo dienas nuo jų gavimo datos. Pardavėjas prašomus paaiškinimus pateikia per 3 (tris) darbo dienas nuo pastabų gavimo dienos. Jei per nurodytą laiką Pardavėjui pastabos nepateikiamos, laikoma, kad Užsakovas pastabų neturi.
  6. Pardavėjas jokiomis aplinkybėmis neprisiima atsakomybės už Užsakovo sprendimą atsižvelgti/neatsižvelgti į Pardavėjo pateiktas pastabas/rekomendacijas įrangos atitikimui/neatitikimui.
  7. Pastebėjus aplinkybes ar priežastis, trukdančias savalaikiam ir kokybiškam Sutarties įgyvendinimui, informuoti Užsakovą ir pateikti rekomendacijas apie galimą jų šalinimą.
  8. Visus dokumentus ir informaciją, gautą pagal Sutartį, laikyti konfidencialia ir be išankstinio raštiško Užsakovo leidimo neskelbti ir neatskleisti jokių Sutarties nuostatų, išskyrus atvejus, kai tai būtina vykdant Sutartį.
  9. Visus, su Sutartimi susijusius paklausimus bei atsakymus į Užsakovo paklausimus formuluoti raštu ir teikti Užsakovui.
  10. Užtikrinti, kad visos specifikacijos bei visa dokumentacija, susijusi su darbų, paslaugų ir prekių pirkimu, būtų parengti nešališkai, laikantis įstatymų, naudojantis priimtomis ir visuotinai pripažintomis sistemomis, ir atsižvelgdamas į naujausius kriterijus.
  11. Pardavėjas neatsako už Užsakovo pateiktos informacijos teisingumą ir patikimumą.
  12. Pardavėjas atsako tik už tuos ieškinius, reikalavimus, nuostolius ar žalą, kurie yra tiesiogiai susiję su jo sutartinių prievolių nevykdymu arba netinkamu vykdymu.
  13. Pardavėjas neatsako už jokius ieškinius, reikalavimus, nuostolius ar žalą, kurie atsiranda dėl šių priežasčių:
  14. Užsakovas nesiima reikiamų veiksmų Pardavėjo rekomendacijoms vykdyti ar nepaiso Pardavėjo pagrįstų rekomendacijų, arba liepia Pardavėjui vykdyti nurodymą, kuriam Pardavėjas prieštarauja arba dėl kurio stipriai abejoja ir apie tai raštu pranešė Užsakovui;
  15. Užsakovo atstovai, darbuotojai arba rangovai, kurių veiklai buvo numatyta paslaugų teikėjo priežiūra, netinkamai vykdo paslaugų teikėjo nurodymus;
  16. dėl trečiųjų šalių įsipareigojimų vykdymo/nevykdymo arba netinkamo vykdymo.
  17. Pardavėjas įsipareigoja informuoti Užsakovą per 5 (penkias) darbo dienas, jeigu:
  18. pasikeičia Pardavėjo buveinės adresas, telefono/fakso numeris, elektroninio pašto adresas ar kiti šioje Sutartyje nurodyti rekvizitai;
  19. paskiriami kiti asmenys, atsakingi už prekes bei bendradarbiavimą su Užsakovu.
  20. Pardavėjas gali turėti ir kitų pareigų ar susitarimų jei jos numatytos sutartyje, ar jos prieduose, papildomuose susitarimuose.

**IV. Užsakovo pareigos ir teisės**

* 1. Užsakovas Sutarties įgyvendinimo laikotarpiu įsipareigoja:
  2. Bendradarbiauti su Pardavėju ir suteikti jam visą informaciją, kurios pastarasis gali pagrįstai paprašyti, kad galėtų vykdyti sutartį.
  3. Nedelsdamas suteikti Pardavėjui visą turimą informaciją ir (arba) dokumentus, kurie gali būti reikalingi Sutarčiai vykdyti. Sutarties vykdymo laikotarpio pabaigoje visi dokumentai grąžinami Užsakovui pateikus raštišką prašymą.
  4. Skirti savo atstovus atsakingus už projekto įgyvendinimą, kurie užtikrina Užsakovo pareigų ir atsakomybių vykdymą.
  5. Užsakovas pastabas prekėms parengia per 3 (tris) darbo dienas nuo jų gavimo datos. Pardavėjas prašomus paaiškinimus pateikia per 3 (tris) darbo dienas nuo pastabų gavimo dienos. Jei per nurodytą laiką Pardavėjui pastabos nepateikiamos, laikoma, kad Užsakovas pastabų neturi.
  6. Užtikrinti, kad visi pateikiami dokumentai būtų įforminti pagal atitinkamiems dokumentams keliamus bendruosius reikalavimus (privalomieji rekvizitai, kopijų tvirtinimas atsakingų asmenų parašais ir organizacijos spaudais, atitikimas raštvedybos taisyklių reikalavimams ir pan.).
  7. Užsakovui gavus Pardavėjo rekomendacijas apie aplinkybių ar priežasčių, trukdančių savalaikį ir kokybišką Sutarties įgyvendinimą, galimą šalinimą, inicijuoti ir atlikti veiksmus, užtikrinančius pastebėtų kliūčių pašalinimą ir/ar jų prevenciją.
  8. Duoti nurodymus Pardavėjui ir pateikti papildomus dokumentus ar instrukcijas, siekdamas užtikrinti greitą ir efektyvų prekių tiekimą.
  9. Prisiimti atsakomybę už pateiktos informacijos teisingumą ir patikimumą.
  10. Visus, šia Sutartimi susijusius paklausimus formuluoti raštu ir teikti Pardavėjui.
  11. Laiku apmokėti Pardavėjo pateiktas sąskaitas.
  12. Informuoti Pardavėją per 5 (penkias) darbo dienas, jeigu:
      1. pasikeičia Užsakovo buveinės adresas, telefono/fakso numeris, elektroninio pašto adresas ar kiti šioje Sutartyje nurodyti rekvizitai;
      2. paskiriami kiti asmenys, atsakingi už bendradarbiavimą su Pardavėju.

**V. Prekių tiekimas ir atsiskaitymas už jas**

1. Už prekes Užsakovas sumoka Pardavėjui bendrą prekių vertės \_\_\_\_\_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) sumą be PVM.
2. Sudarius pirkimo sutartį, negali būti keičiama laimėjusio tiekėjo galutinio pasiūlymo kaina ir sąlygos, taip pat pirkimą vykdančios organizacijos pirkimo pradžioje nustatytos pirkimo sąlygos.
3. Atsiskaitymo tvarka:
   1. 15 proc. bendros sumos avansas/išankstinis mokėjimas banko pavedimu užsakymo patvirtinimui per 10 dienų nuo sutarties pasirašymo;
   2. 65 proc. bendros sumos prieš išsiunčiant prekes į užsakovo patalpas.
   3. 20 proc. bendros sumos po įrangos surinkimo, patikrinimo, testavimo, tik patvirtinus ir pasirašius priėmimo-perdavimo aktą abiems pusėms. Tiekėjas savo lėšomis paleidžia įrangą veikti. Priėmimo-perdavimo aktas pasirašomas po 60 kalendorinių dienų nepertraukiamo įrangos darbo.
4. Mokėjimai už atliktas paslaugas atliekami pagal Pardavėjo pateiktas PVM sąskaitas faktūras.

Prekių priėmimo-perdavimo faktu laikoma abiejų Sutarties šalių – Užsakovo ir Pardavėjo pasirašytas prekių priėmimo-perdavimo aktas, o Sutarties įvykdymo data – priėmimo-perdavimo akto data.

1. Užsakovas mokėjimą atlieka eurais pavedimu į Pardavėjo nurodytą sąskaitą banke.

**VI. Pranešimų ir informacijos siuntimas, oficialus susirašinėjimas**

1. Visi pagal Sutartį siunčiami pranešimai, užsakymai, sutikimai, informacija ar patvirtinimai įforminami raštu ir siunčiami faksu, elektroniniu paštu arba skubiuoju paštu registruotu laišku, išskyrus šioje Sutartyje numatytus atvejus, toliau nurodytais šalių adresais ir numeriais. Bet koks pranešimas, siunčiamas faksu ir (ar) elektroniniu paštu, laikytinas gautu jo išsiuntimo dieną.
2. Sutarties Šalių atstovai Sutarties vykdymo laikotarpiu:
   1. Užsakovo atstovas: Vardenis Pavardenis, direktorius, atstovaujanti(s) UAB, adresas, mob. tel., el.p. adresas;
   2. Pardavėjo atstovas: Vardenis Pavardenis, direktorius, atstovaujanti(s) UAB, adresas, mob. tel., el.p. adresas;
3. Viena Šalis negali reikšti pretenzijų ar atsikirtimų kitai Šaliai, kad pastarosios įsipareigojimai, atlikti pagal paskutinius jai žinomus kitos Šalies rekvizitus, neatitinka šios dalies reikalavimų arba kad pranešimai, siųsti pagal tokius rekvizitus, nebuvo gauti, jeigu Šalys nesilaikė šios Sutarties III ir IV skirsnio nuostatų.

**VII. Šalių atsakomybė**

1. Kiekviena Šalis privalo atlyginti kitai Šaliai visus nuostolius, kuriuos kita Šalis patiria dėl šioje Sutartyje numatytų įsipareigojimų nevykdymo ar netinkamo vykdymo.
2. Už Sutarties nuostatų įvykdymo termino praleidimą Šalims nustatomos netesybos, kurios skaičiuojamos už kiekvieną termino praleidimo dieną 0,02 (dviejų šimtųjų) procento nuo visos sutarties kainos.
3. Šalys susitaria, kad netesybos pradedamos skaičiuoti kitą dieną, pasibaigus paslaugų teikimo terminui pagal šią Sutartį ir/arba atitinkamo mokėjimo terminui pagal šią Sutartį, ir baigiamos skaičiuoti, atitinkamai Šaliai įvykdžius savo įsipareigojimus.
4. Jeigu netesybų termino pradžios diena sutampa su poilsio ar šventės diena, tai netesybų termino pradžios diena laikoma po jos einanti darbo diena.

**VIII. Sutarties nutraukimas ir ginčų nagrinėjimo tvarka**

1. Jeigu Pardavėjas laiku nepradeda vykdyti Sutarties arba prekės tiekiamos nesilaikant šioje Sutartyje nustatytų sąlygų ir/ar terminų, Užsakovas turi teisę nutraukti Sutartį apie tai raštu pranešęs Užsakovui prieš 10 (dešimt) kalendorinių dienų, ir skelbti naują pirkimo konkursą. Užsakovas turi teisę reikalauti dėl Sutarties nutraukimo atsiradusių nuostolių atlyginimo.
2. Užsakovas turi teisę nutraukti Sutartį, jeigu Pardavėjas bankrutuoja arba kitaip nepajėgia vykdyti sutartinių įsipareigojimų.
3. Pardavėjas turi teisę nutraukti sutartį, jeigu Užsakovas laiku nepradeda vykdyti savo įsipareigojimų arba pagal šią Sutartį nevykdo savo įsipareigojimų, apie tai raštu pranešęs Pardavėjui prieš 10 (dešimt) kalendorinių dienų. Pardavėjas turi teisę gauti atlyginimą už suteiktų paslaugų dalį bei reikalauti dėl Sutarties nutraukimo atsiradusių nuostolių atlyginimo.
4. Abi šalys turi teisę vienašališkai nutraukti sutartį, jeigu dėl nenugalimos jėgos negali vykdyti savo įsipareigojimų.
5. Sutartis gali būti nutraukta abejoms Šalims raštiškai susitarus.
6. Šalys susitaria, kad visus ginčus, kurie gali kilti vykdant Sutartį, sprendžia dvišalių derybų keliu. Neišsprendus ginčų derybomis, ginčai sprendžiami Lietuvos Respublikos teismuose, vadovaujantis Lietuvos Respublikos įstatymais.

**IX. Nenugalima jėga**

1. Nenugalimos jėgos aplinkybės (force majeure) reiškia bet kokį nenumatytą įvykį, kurio sutarties šalys negali valdyti, įskaitant gamtos stichines nelaimes, karą ir kitas aplinkybes, kurios pagal Lietuvoje galiojančius teisės aktus yra priskiriamos force majeure (LR Vyriausybės 1996-07-15 nutarimas Nr. 840).
2. Įsipareigojimų pagal šią sutartį nevykdymas ar netinkamas vykdymas nelaikomas šios Sutarties pažeidimu, jei jo priežastis yra nenugalimos jėgos aplinkybės.
3. Šalis, kuri dėl force majeure aplinkybių negali vykdyti savo įsipareigojimų pagal Sutartį, turi kaip galima greičiau, tačiau ne vėliau kaip per 3 (tris) darbo dienas raštu pranešti apie šias aplinkybes kitai Šaliai. Tokiu atveju atitinkamo įsipareigojimo vykdymas atidedamas iki pasibaigia tokios force majeure aplinkybės.

**X. Konfidencialumas**

1. Šios Sutarties galiojimo laikotarpiui ir bet kada vėliau pasibaigus Sutarčiai ar ją nutraukus prieš terminą, Šalys privalo laikyti griežtai konfidencialiai bet kokią informaciją, esančią šioje Sutartyje, ar susijusią su ja, taip pat bet kokią informaciją, atskleistą tiek sąmoningai, tiek atsitiktinai Sutarties vykdymo metu. Nei viena Šalis neturi teisės atskleisti jokios dalies tokios informacijos tretiesiems asmenims be išankstinio raštiško kitos Šalies sutikimo, nebent tai bus įsakmiai privaloma pagal Lietuvos Respublikos įstatymus ir (ar) tai yra būtina šios Sutarties tinkamam vykdymui ir (ar) tokia informacija buvo suteikta teisininkams rengiant ar peržiūrint šią sutartį.

**XI. Kitos sąlygos**

1. Ši Sutartis įsigalioja nuo jos abiejų Šalių pasirašymo momento ir galioja iki visiško Sutartyje numatytų įsipareigojimų įvykdymo ar Sutarties nutraukimo prieš laiką pagal šios Sutarties sąlygas.
2. Sutarties sąlygos Sutarties galiojimo laikotarpiu negali būti keičiamos, išskyrus Sutartyje aptartus atvejus.
3. Sutarties vykdymo laikotarpiu sutarties sąlygos negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti nustatyti pagrindiniai principai ir tikslai.
4. Visi šios Sutarties pakeitimai, papildymai ir priedai galioja, jeigu jie yra sudaryti raštu ir pasirašyti abiejų Šalių.
5. Jeigu bet kuri iš šioje Sutartyje minimų nuostatų taptų negaliojančia ar neįgyvendinama, tai ji Šalių raštišku susitarimu nedelsiant turi būti pakeista nauja galiojančia, įpareigojančia ir įgyvendinama nuostata, kuri būtų kiek įmanoma artimiausia pagal prasmę ir turinį negaliojančiai ar neįgyvendinamai nuostatai.
6. Sutartis sudaryta lietuvių kalba dviem egzemplioriais, kurių kiekvienas, pasirašytas abiejų Šalių, laikomas originalu ir turi vienodą teisinę galią. Vienas Sutarties egzempliorius paliekamas Užsakovui, o kitas įteikiamas Paslaugos teikėjui.

**XII. Sutarties priedai**

1. Sutarties priedai:

* 1. Automatizuotos PET ruošinių gamybos įrangos pirkimo sąlygos ir jų priedai;
  2. Pasiūlymas dėl Automatizuotos PET ruošinių gamybos įrangos pirkimo ir jo priedai.

**XIII. Šalių atstovų parašai ir antspaudai**

Šalių atstovų parašai ir Šalių antspaudai:

|  |  |
| --- | --- |
| UŽSAKOVAS  UAB  Įmonės kodas  PVM kodas  Adresas  Tel.  El.p. adresas  Direktorius  \_\_\_\_\_\_\_\_\_\_\_\_\_\_\_\_\_\_  A.V. | PARDAVĖJAS  UAB  Įmonės kodas  PVM kodas  Adresas  Tel.  El.p.  Direktorius  \_\_\_\_\_\_\_\_\_\_\_\_\_\_\_\_\_\_  A.V. |